L'epidemiołozia ła ze disiplina biomèdega che ła stùdia ła distribusion e ła frecuensa de łe małatie e avegniminti de rełevansa sanitària inte ła popołasion. Vałéndose de ła statìstega, ła cołàbora co altre disipline cofà ła medezina preventiva e clìnega, ła demografia, ła sociołozia. Ła se òcupa de anałizar łe colpe, el decorso e łe consevense de łe małatie. Drio cheło che ne dize ła l'epidemiołozia ła vien definia cofà: L'epidemiołozia ła ze un tèrmano che el deriva dal grego ἐπί, «sopra», δῆμος, «pòpoło», e λόγος, «discorso, stùdio»; sta paroła conponesta partanto ła vołe dire letaralmente "studiar cheło che sucede inte el popolo", co rifarimento a ła spece umana. No-ostante sto rifarimento, l'epidemiołozia ła vien doparada anca inte i altri regni e inte el spesìfego i ze stati coniai i tèrmani: epizoołozia o epidemiologia veterinaria, in rifarimento a l'epidemiolozia aplicada a popolasion zoolòzeghe; epidemiołozia botànega, in rifarimento a l'epidemiolozia aplicada a popolasion vezetali. El tèrmano epidemiologia el vegneva doparà in pasà solché in relasion a patołozie epidèmeghe e no endèmeghe. I primi rifarimenti i ze ascrivìbili al 1802, inte el testo " scrivesto dal mèdego spagnoło Villalba. Al dì de uncó el tèrmano epidemiolozia el detien inte i so obietivi tute e do łe modalità de trasmision e intrà sti cuà anca łe sindemie. Includeste łe ze anca łe condision corełate al conceto de sałute, cofà l'obezità e l'ipertension. Fini de l'epidemiołozia: determenare l'orìzene de na malatia ła cuała colpa ła ze sconosesta studiare e controłare na malatia ła cuala colpa ła ze sconosesta o poco conosesta catar informasion su l'ecołozia e so ła stòria naturale de ła małatia programar e ativar piani de controło e de monitorajo de ła małatia valutar i efeti econòmeghi de na malatia e analizar i costi e benefisi econòmeghi Par rivar a conpimento dei so fini, ła epidemiołozia ła dòpara ła statìstega, bazada a so volta so ła matemàtega, e de ła demografia. Per schematizare, l'articolasion tradizionale de l'epidemiologia è in tre setori : Epidemiołozia descritiva; Epidemiołozia analìtega; Epidemiołozia sperimantałe. Stùdia ła frecuensa e ła destribusion de łe malatie e dei paràmetri de salute inte łe popolasion. Descrive avegniminti sanitari cofà malatie, colpe de morte e ła prezensa de fatori de ris-cio cofà, paa ezénpio, el fumo de tabaco, l'incuinamento atmosfèrego, etc. Ła dòpara i strumenti statìsteghi diti mezure de frecuensa e informasion de tipo demogràfego. El ga cofà fin cheło de respóndar a dimande cofà: "Chi ze che se ga małà? Andove? Cuando?". L'epidemiolozia ła contribuise a l'epidemiolozia . I strumenti d'indazene doparai da l'epidemiołozia descritiva i ze: i studi ecolòzeghi; i studi trasversali . Stùdia łe relasion colpa-efeto intrà fatori de ris-cio e małatie. l'epidemiolozia analìtega ła serca el neso, ła lòzega intrà el fatore de ris-cio ez. "fumo de sigareta", "incuinamento atmosfèrego", "canpo ełetromagnètego", etc. e l'insorzensa de pusìbiłi patołozie ligada a sto cuà . Ła responde a do dimande cofà so fin: cuel tipo de "espozision" o "fatore de ris-cio" cuali spesìfeghe małatie el połe far? chełe spesìfeghe malatie/morti da cuałe pusìbiłi espozision łe połe derivar?